S-1707/2008

Ár 2008, föstudaginn 19. desember, er á dómþingi Héraðsdóms Reykjavíkur, sem háð er í Dómhúsinu við Lækjartorg af R-kvk-þgf H-kvk-þgf, settum héraðsdómara, kveðinn upp dómur í sakamálinu nr. 1707/2008: Ákæruvaldið gegn Ó-kk-þgf G-kk-þgf P-kk-þgf, sem tekið var til dóms í þinghaldi þann 18. sama mánaðar.

Málið er höfðað með ákæru lögreglustjórans á höfuðborgarsvæðinu, dagsettri 25. nóvember 2008, á hendur Ó-kk-þgf G-kk-þgf P-kk-þgf, kt. 000000-0000, Bakkagötu 3, Kópaskeri, „fyrir eftirgreind brot framin í Reykjavík:

1.

Fyrir fjársvik með því að hafa í febrúar 2006 í fjögur eftirgreind skipti svikið út á bensínstöðvum Olís vörur og eldsneyti samtals að andvirði 19.519 kr., sem hann heimildarlaust lét færa í reikning hjá Samherja hf. vegna fiskiskipsins Akureyrinnar EA 110:

1) Þann 14. febrúar 2006 á bensínstöð í Mjódd, eldsneyti fyrir andvirði kr. 4.630.

2) Þann 18. febrúar 2006 á bensínstöð í Álfheimum, eldsneyti að andvirði kr. 6.997.

3) Þann 18. febrúar 2006 á bensínstöð í Álfheimum, vörur að andvirði kr. 714.

4) Þann 21. febrúar 2006 á bensínstöð við Sæbraut, eldsneyti að andvirði kr. 7.178.

Mál 10-2006-55669

Telst þetta varða við 248. gr. almennra hegningarlaga nr. 19, 1940.

2.

Fyrir þjófnað með því að hafa, mánudaginn 20. október 2008, stolið brúsa af stíflueyði að verðmæti 999 kr. í verslun 11-11, Laugavegi 116.

M. 007-2008-75996

Þess er krafist að ákærði verði dæmdur til refsingar.

Í málinu er þess krafist fyrir hönd Olíuverzlunar Íslands hf., kt. 000000-0000, að ákærði verði dæmdur til greiðslu skaðabóta að fjárhæð 20.322 kr. auk vaxta frá úttektardegi samkvæmt 8. gr. laga nr. 38, 2001 um vexti og verðtryggingu.“

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök í ákæru.

Í ákæru hefur láðst að geta um heimfærslu til refsiákvæðis samkvæmt 2. ákærulið. Þar sem heiti brots er tilgreint og verknaðarlýsing skýr þykir þó, með hliðsjón af 1. mgr. 117. gr. laga um meðferð opinberra mála nr. 19/1991, mega beita 244. gr. almennra hegningarlaga um brot ákærða samkvæmt nefndum ákærulið, enda var aðilum gefinn kostur á að tjá sig um heimfærslu að þessu leyti við meðferð málsins fyrir dómi og hefur vörn ákærða ekki orðið áfátt vegna þessa.

Ákærði er fæddur árið 1952 og á hann sér nokkurn sakaferil. Frá árinu 1977 hefur ákærði hlotið 12 refsidóma fyrir umferðarlagabrot, oftast vegna ölvunar- og sviptingaraksturs. Í desember 2003 var ákærði dæmdur í 7 mánaða fangelsi fyrir þjófnað, auk ölvunar- og sviptingaraksturs. Ákærði hlaut þrjá dóma fyrir ölvunar- og sviptingarakstur á tímabilinu frá mars til desember 2006 og var dæmdur til að sæta fangelsi samanlagt í 16 mánuði, auk þess sem áréttað var að hann skyldi sviptur ökurétti ævilangt. Þann 31. maí 2008 var ákærða veitt reynslulausn í 1 ár á 160 daga óafplánuðum eftirstöðvum síðastnefndra þriggja dóma. Brot ákærða samkvæmt 1. kafla ákæru voru framin fyrir uppkvaðningu dómanna þriggja sem ákærði hlaut árið 2006 og verður refsing vegna þeirra því ákveðin sem hegningarauki, sbr. 78. gr. almennra hegningarlaga. Með broti sínu samkvæmt 2. kafla ákæru hefur ákærði rofið skilorð reynslulausnarinnar frá 31. maí sl. Verður reynslulausnin tekin upp og dæmd með því máli sem nú hefur verið höfðað, sbr. 1. mgr. 65. gr. laga um fullnustu refsinga nr. 49/2005. Þá hefur dómur sem ákærði hlaut fyrir þjófnað í desember 2003 ítrekunaráhrif í málinu, sbr. 71. gr. og 255. gr. almennra hegningarlaga. Til málsbóta horfir að ákærði hefur greitt umkrafðar skaðabætur til Olíuverslunar Íslands. Þykir refsing ákærða hæfilega ákveðin fangelsi í 6 mánuði.

Þá ber að dæma ákærða til að greiða þóknun skipaðs verjanda síns, J-kk-ef H-kk-ef hæstaréttarlögmanns, 74.700 krónur að meðtöldum virðisaukaskatti.

Af hálfu ákæruvaldsins sótti málið G-kk-nf M-kk-nf fulltrúi lögreglustjórans á höfuðborgarsvæðinu.

R-kvk-nf H-kvk-nf, settur héraðsdómari, kveður upp dóminn.

DÓMSORÐ

Ákærði, Ó-kk-nf G-kk-nf P-kk-nf, sæti fangelsi í 6 mánuði.

Ákærði greiði þóknun skipaðs verjanda síns, J-kk-ef H-kk-ef hæstaréttarlögmanns, 74.700 krónur.

R-kvk-nf H-kvk-nf